Sy het Donderdag op Instagram twee foto’s van haar en Mark gedeel. Op die een foto wys sy haar koeëlronde magie terwyl sy op ’n hospitaalbed lê. Daar is ook ’n kiekie van Mark wat heel rustig lyk met ’n selfoon in die hand. By die foto’s skryf sy: “Ons laaste ontspansessie net voor ons ons seun ontmoet het!”
Carmen en Mark, die voormalige Proteas-paaltjiewagter, het in 2017 afgehaak. Die paartjie het op hul groot dag stralend gelyk; Carmen in 'n spierwit kanttrourok en Mark deftig in 'n stylvolle swart pak.